Zadeva C‑9/12

Corman-Collins SA

proti

La Maison du Whisky SA

(Predlog za sprejetje predhodne odločbe, ki ga je vložilo Tribunal de commerce de Verviers)

„Sodna pristojnost v civilnih in gospodarskih zadevah — Uredba (ES) št. 44/2001 — Člen 2 — Člen 5, točka 1(a) in (b) — Posebna pristojnost v zadevah v zvezi s pogodbenimi razmerji — Pojma ‚prodaja blaga‘ in ‚opravljanje storitev‘ — Pogodba o distribuciji blaga“

Povzetek – Sodba Sodišča (prvi senat) z dne 19. decembra 2013

Pravosodno sodelovanje v civilnih zadevah – Pristojnost in izvrševanje sodnih odločb v civilnih in gospodarskih zadevah – Uredba (ES) št. 44/2001 – Izključna distribucija – Spor med distributerjem in principalom – Distributer, ki ima sedež v drugi državi članici kot principal – Ureditev te države članice, ki podeljuje pristojnost nacionalnim sodiščem na področju enostranskega odstopa od pogodb o distribuciji – Nedopustnost (Uredba Sveta št. 44/2001, člen 2) Pravosodno sodelovanje v civilnih zadevah – Pristojnost in izvrševanje sodnih odločb v civilnih in gospodarskih zadevah – Uredba (ES) št. 44/2001 – Posebne pristojnosti – Člen 5, točka 1(b), druga alinea – Pojem opravljanja storitev – Pogodba o distribuciji, ki vsebuje posebne določbe glede distributerjeve distribucije blaga, ki ga je prodal principal – Vključitev – Presoja, ki jo opravi nacionalno sodišče (Uredba Sveta št. 44/2001, člen 5, točka 1(b), druga alinea)

Člen 2 Uredbe št. 44/2001 o pristojnosti in priznavanju ter izvrševanju sodnih odločb v civilnih in gospodarskih zadevah je treba razlagati tako, da nasprotuje uporabi nacionalnega pravila o pristojnosti pri enostranskem odstopu od pogodb o distribuciji, ki določa pristojnost nacionalnih sodišč, če ima distributer sedež na nacionalnem ozemlju in distribucijska pogodba v celoti ali deloma učinkuje na tem ozemlju. Če namreč spor z mednarodnim elementom spada na stvarno področje uporabe Uredbe, tožena stranka pa ima stalno prebivališče na ozemlju države članice, je treba načeloma uporabiti pravila o pristojnosti iz Uredbe, ki morajo imeti prednost pred nacionalnimi pravili o pristojnosti. (Glej točki 22 in 23 ter točko 1 izreka.) Člen 5, točka 1(b), Uredbe št. 44/2001 o pristojnosti in priznavanju ter izvrševanju sodnih odločb v civilnih in gospodarskih zadevah je treba razlagati tako, da se pravilo o pristojnosti, ki je v drugi alinei te določbe predpisano za spore v zvezi s pogodbami o opravljanju storitev, uporablja v primeru tožbe, s katero tožeča stranka s sedežem v državi članici proti toženi stranki s sedežem v drugi državi članici uveljavlja pravice iz distribucijske pogodbe, za kar je potrebno, da pogodba med strankama vsebuje posebne določbe glede distributerjeve distribucije blaga, ki ga je prodal principal. Nacionalno sodišče preveri, ali je tako v sporu, o katerem odloča. (Glej točko 43 in točko 2 izreka.)

Zadeva C‑9/12

Corman-Collins SA

proti

La Maison du Whisky SA

(Predlog za sprejetje predhodne odločbe, ki ga je vložilo Tribunal de commerce de Verviers)

„Sodna pristojnost v civilnih in gospodarskih zadevah — Uredba (ES) št. 44/2001 — Člen 2 — Člen 5, točka 1(a) in (b) — Posebna pristojnost v zadevah v zvezi s pogodbenimi razmerji — Pojma ‚prodaja blaga‘ in ‚opravljanje storitev‘ — Pogodba o distribuciji blaga“

Povzetek – Sodba Sodišča (prvi senat) z dne 19. decembra 2013

Pravosodno sodelovanje v civilnih zadevah — Pristojnost in izvrševanje sodnih odločb v civilnih in gospodarskih zadevah — Uredba (ES) št. 44/2001 — Izključna distribucija — Spor med distributerjem in principalom — Distributer, ki ima sedež v drugi državi članici kot principal — Ureditev te države članice, ki podeljuje pristojnost nacionalnim sodiščem na področju enostranskega odstopa od pogodb o distribuciji — Nedopustnost (Uredba Sveta št. 44/2001, člen 2) Pravosodno sodelovanje v civilnih zadevah — Pristojnost in izvrševanje sodnih odločb v civilnih in gospodarskih zadevah — Uredba (ES) št. 44/2001 — Posebne pristojnosti — Člen 5, točka 1(b), druga alinea — Pojem opravljanja storitev — Pogodba o distribuciji, ki vsebuje posebne določbe glede distributerjeve distribucije blaga, ki ga je prodal principal — Vključitev — Presoja, ki jo opravi nacionalno sodišče (Uredba Sveta št. 44/2001, člen 5, točka 1(b), druga alinea)